KUNINGRIIGI TUUL
Tere tulemast taas saatesarja Kuningriigi tuul.
Tänane osa on viimane kolmeosalisest seeriast,
kus vaatame, milline murrang toimub maailmas
70 aastat pärast II Maailmasõja lõppu.
Muutus sõnastati sakslaste algatatud globaalse palveürituse ajal
2015. a kevadel.
Tänases saates oleme Jeruusalemmas,
palvekampaania lõpukonverentsil,
mis korraldati 2. Maailmasõja lõppemise aastapäeval Euroopas.
100 päeva palve alustas uue etapi rahvaste suhtes Iisraeliga.
On äärmiselt oluline mõista,
et Krakovis alustatud 100 palvepäeva,
mis levis kogu maailma, tähendab kaht üheaegset asja:
Esmalt on see mõtisklemise, meeleparanduse
ja esiisade süütundega samastumise aeg,
olgu nad meie bioloogilised, rahvuslikud või kirikuisad.
Teiseks on see ülemineku, muutuse ja lunastuse aeg.
Puhastumise ja ettevalmistumise aeg tulevasteks aegadeks.
Suurimad katsumused on alles ees.
Suurimad testid on alles ees.
Otsuse org alles ootab, nagu ka preestrikutse aeg,
mis puudutab meie rahvaid ja nende suhteid Iisraeliga.
Joeli raamatu järgi viib Jumal kõik rahvad olukorda,
kus nad peavad võtma seisukoha kas Iisraeli poolt või vastu.
Kui Jeesus naaseb, jagab Ta rahvad Matteuse 25. ptk järgi
sikkudeks ja lammasteks selle alusel,
kuidas nad on kohelnud Tema vähimaid vendi.
Vaid lammasrahvastele lubab Ta oma kuningriigis pärandiosa.
Saja päeva palve taga
oli sügav ilmutus sellest, et Jumal armastab rahvaid
ja pakub neile veel üht armuakent seoses oma rahva Iisraeliga.
Jeruusalemma konverentsi avas Antti Hämäläinen Soomest.
Ta osales ka 100 päeva varem Krakovi konverentsil,
mis palvekampaania alustas.
Seal kogunenud palvetajad kogesid,
et holokaustiaegse süüga tegelemine sai lõpetatud.
Issand ütles seal minu veendumusel,
et nüüd on aeg see jätta ja vabaneda ning pole vaja seda enam kanda.
Usun, et siin on tegu
verepattude või -võlgade perioodidega,
mis on Issanda kalendris olulised.
Usun, et oleme puudutanud mingit sellist aega.
Krakovist alates palvetasid kogu maailma rahvad 100 päeva,
nii Iisraeli kui oma rahva suhte eest.
Jeruusalemma konverentsil palvetati Iisraeli eest ühiselt.
Eri rahvaid esindavad palvetajad
palvetasid lisaks oma rahvale ka teiste rahvaste eest
Sel, kes istub taevatroonil
ja Tallele
olgu õnnistus, austus
ja vägi ja au igavesti
Saja päeva palves osales 60 riiki kõgilt viielt kontinendilt.
Paljude maade jaoks
oli süstemaatiline palve oma maa ja Iisraeli eest uus asi.
Jeruusalemmas jagati 100 päeva palvest saadud kogemusi.
Jagasime saja päeva palveürituse
viieteistkümneks nädalaks.
Iga nädal oli oma teema
Iisraeli, meie rahva ja nende-vahelise suhte osas.
Uurisime sel ajal ka natsiaja sündmusi ja arenguid
Teises Maailmasõjas
ehk nende kuue, kohutava aasta vältel 1939-1945.
Need kaks erinevat perspektiivi -
erinevad palveteemad ja ajaloosündmused -
said väikese raamatu kaante vahele,
mis loodi eriti selleks algatuseks mõeldud palveraamatuks.
Palveväljakutse sai saksa usklike seas hea vastuvõtu.
Oli raske hinnata, mitu koopiat trükkida.
Alustasime ideega, et oleme vaprad ja hulljulged
ning trükime 8000.
Need said otsa kahe nädalaga.
Trükkisime veel 7000. Ka need said kuu ajaga otsa.
Trükkisime veel 10 000. Needki on peaeagu läbimüüdud.
Kiitus Issandale!
Otsustasime Austrias
sakslaste eeskuju järgida.
Meiegi jagasime 100 päeva 15 nädalaks.
Järgisime peamiselt sakslaste palvejuhise teemasid
ning sobitasime need Austria ajaloo ja olukorraga.
Palusin, et Austria peamised usujuhid
võtaksid igaüks ühe teema, kirjutaksid selle kontekstist
ja lisaksid igale nädalale palveteemad.
Kõik nõustusid.
Usujuhtide ring oli lai - katoliiklastest nelipühilasteni.
Seegi oli suur õnnistus, sest hõlmas kogu maad.
Meie riigis oli ime seegi, et kaasa tuli uusi kogudusi,
kelle plaanid Iisraeli varem ei hõlmanud.
Nii kutsusid nad mind Otsuseorust rääkima.
See oli neile midagi uut. Nad otsustasid ühineda palvega
ja nende südamed on hiljem Iisraelile avanenud.
Palveürituse algataja ja juht Harald Eckert külastas 30 riiki,
et julgsutada rahvaid palvetama. Kümme neist asusid Aafrikas.
Sain levitada kampaania nägemust ja õpetust nendes kümnes riigis.
See oli suurepärane kogemus.
Paljud palvejuhid ja kogudused
on nendes riikides vahvalt eri viisidel kaasa löönud.
Saja päeva palve võeti hästi vastu ka paljudes Aasia maades.
Filipiinid on üks väheseid riike,
kes pakkusid juutidele holokausti ajal peavarju.
Pärast sõda
hääletas see ainsa Aasia riigina ÜROs Iisraeli riigi loomise poolt.
Tänu Filipiinide ja Iisraeli ajaloolisele ja vaimsele sidemele
palvetavad paljud kogudused Filipiinidel Iisraeli eest.
Paljud kogudused, kirikud ja indiviidid ühinesid 100 päeva palvega.
Filipiinide usklikud mõistavad hästi,
millise surve all Iisrael elab.
Iisraeli riigi rajamise hetkest on teda terroriseeritud,
traumatiseeritud, dehumaniseeritud ja demoniseeritud.
Seepärast peame tõsiselt palvetama, sest see on vaimne sõda.
Vaimset sõda ei võideta kunagi liha ja vere abil,
vaid palve ja paastuga,
Jumala Sõna ja Jeesuse vere väega.
Sihipärase ja konkreetse osalusega.
Armastuse väe ja praktilise tegevusega.
Kui seda teeme, võime seista Iisraeli kõrval
ja lohutada Iisraeli, Jumala valitud rahvast.
Filipiinidelt läheme Indoneesiasse.
Indoneesias jõudis 100 päeva palve 650 kirikuni
ja sõnum sellest levis võtmerollis juhtide kaudu.
Mõned esinesid ühes riigi suurimas kristlikus raadiojaamas.
Indoneesia on maailma rahvarohkeim moslemimaa.
Riigis on jõuline kristlik vähemus,
kes teeb oma vaenulikus keskkonnas uskumatuid asju.
Jätkame teekonda Euroopast Aafrikasse, Aasiasse
ja Austraaliasse: Pete Stucken.
Austraalias korraldati Vaikse ookeani ühine palveüritus.
See oli õnnistatud aeg.
Kogunes palvejuhte kogu Austraaliast.
Oli paar noort Fidžilt ja Paapua-Uus-Guineast.
Kohtumisel valitses tundmus,
et Issand tahab, et liiguksime oma regioonis uude kohta
valitsuse eest palvetamises.
Holokaust ja selle aegsed kogemused toimusid meist kaugel,
kuigi meie relvajõud osalesid lahinguis.
Kuid meil oli siiski tunne, et peame selles osalema.
Et peame palvetama valitsuste eest oma regioonis,
et nad säilitaksid või parandaksid oma hoiakut
Iisraeli valitsusse ja rahvasse.
Ka suur hulk Ladina-Ameerika riike osales 100 päeva palves.
Heriberto Gonzales oli üks neid, kes sõitsid ringi regiooni riikides,
et julgustada palvetama Iisraeli ja oma riigi eest.
Tegime detsembris, jaanuaris ja veebruaris reisid
Argentiinasse, Brasiiliasse, Kolumbiasse ja Paraguaysse.
Ja lõpuks käis pastor Royer ka Kuubas.
Nad kuulsid seda tähtsat sõnumit esimest korda.
Nad olid rõõmsad ja hämmingus ilmutuse üle,
mille Issand tõi Iisraeli kohta
ja eriti vajaduse suhtes Iisraeli eest palvetada.
Nad tahavad, et ka Kuuba oleks lammaste, mitte sikkude seas.
Palvesõnumi vastuvõtt Ladina-Ameerikas üllatas teda kaheti.
Juhtus erinevaid ja vastuolulisi asju,
kui palvealgatusest rääkisime.
Ühelt poolt oli hämmastav, kuidas Issand toetas levitatud Sõna.
Kui külastasime kogudusi ja kirikuid
Ladina-Ameerika maades,
hakkas sündima imesid ja tunnustähti.
Inimesed paranesid ja vabanesid kurjadest vaimudest,
kui kuulsid sõnumit ja isegi sõnumi ajal.
Püha Vaim tegi suuri asju kogudustes ja kirikutes.
See kinnitab, et algatus tuli Jumala südamest.
Samas kogesime ka
väga tugevat vaimset sõdimist
eriti Argentiinas ja Paraguays.
Pidime möönma, et natsismi vaim on seal endiselt elus.
Meil oli seal tugev kokkupõrge vaimsete jõududega.
Mõned juhid haigestusid. Sellest oleks palju rääkida,
aga Issand andis meile selles võidu.
Reisi edenedes kinnitas Jumal eri viisidel,
et nüüd on aeg kuulutada sõnumit rahvaste ja Iisraeli suhetest.
Näiteks ühes Paraguay linnas,
kui olin saabunud äsja Brasiiliast kohalikku lennujaama,
viidi mind otse kirikusse, kuhu mind oli kõnelema kutsutud.
Mind ei jõutud veel vanempastorile esitledagi.
Mulle öeldi, et pean kõnelema juba viie minuti pärast.
Enne kui pastor mind kogudusele esitles,
luges ta Piiblist kirjakoha Matteuse 24. peatükist.
See räägib ustavast Issanda sulasest,
kes katab majarahvale õigel ajal laua.
Nii tõmbasin selle kirjakoha oma märkmetest maha,
sest Issand oli käskinud alustada sõnumit sellest salmist.
See oli täpselt sama koht, kust pastor parajasti luges,
enne kui mind kogudusele tutvustas.
Nii kinnitas Püha Vaim, et see oli õige sõnum tollele kogudusele.
Kui seda pastoriga enne kõnet jagasin, puhkes ta nutma
ja selles paigas langes võimsalt Püha Vaim.
Ta ütles: "Teil tasub seda sõnumit väga täpselt kuulata,
sest see tuleb Jumala südamest."
Tundsime Issanda võimsat ligiolu.
Vahendasime sõnumi. Rahvas tuli altarile näitama,
et kavatseb õnnistada Iisraeli, palvetada Iisraeli eest
ja toetada majanduslikult juutide kolimist ehk aliyad Iisraeli.
Järgmisel päeval
nägin pastorit ühel teisel koosolekul.
Ta rääkis, et paljud koguduse liikmed olid tulnud rääkima,
kuidas nad olid täiesti üllatuslikult vabanenud ja tervenenud.
Toimus ka palju teisi imesid,
kui rääkisime sellest tähtsast sõnumist Jumala südamelt.
Õnnistus, austus
vägi ja au igavesti
Õnnistus, austus
vägi ja au igavesti
Sel, kes istub taevatroonil
Oled Iisraeli Jumal!
Ja Tallele!
Oled Iisraeli Messias.
Saja päeva palve polnud vaid mööduv projekt.
Näiteks Lõuna-Ameerikas muutus midagi püsivalt.
Saja päeva palve alustas Issanda töös midagi uut.
Nad on lubanud jätkata iga nädal palvet
Iisraeli ja oma rahvaste eest.
Teame, et see sõnum on koguduse jaoks just praeguseks.
Julgustan kõiki maailma kristlasi
palvetama Iisraeli ja oma valitsuste eest.
Teame Matteuse 25. peatükist, et rahval on oluline Iisraeli õnnistada,
et see saaks kõik Issandalt rahvastele lubatud õnnistused.
Iga rahvas peab Iisraeli suhtes oma protsessi läbima.
Kõik rahvad peavad selgitama,
mida see nende jaoks tähendab.
Eri maade eestpalvetajad peavad ühiselt selgitama,
millised on kesksed teemad Otsuseorule lähenedes
just nende rahva jaoks.
Rahvaste ajalood on erinevad.
Kõik nad on juute erinevalt kohelnud - õnnistanud või neednud.
Milline on tähtsaim väljakutse iga rahva juures?
Iga rahva eestpalvetajad peavad selle enda jaoks välja uurima.
Saja päeva palve muutis ka palvetajate suhet Iisraeli.
Eelkõige on paljud palvetajad äratatud märkama sügavamalt
Jumala Sõna ja prohveteeringuid nende rahva ja Iisraeli suhtes.
Usume, et see jätkub ja kasvab ning juurdub sügavamale
ja meelitab rohkem inimesi eestpalveid tegema,
kui mõistetakse jumalikku ja lunastavat seost
Iisraeli õnnistama, mitte needma kutsutud rahvaste
ja neile vastutasuks antava õnnistuse vahel.
Kui rahvad kogunevad Iisraeli heaks,
saavad täiesti uutmoodi ilmsiks rahvaste ja üksikisikute kutsumised.
Kõigil on siin oma koht.
Minu arusaamine ja lootus on,
et leiame ühiseid meetodeid viielaadse teenistuse vaimus.
Et apostellikud inimesed saavad kokku prohvetlikega
ja nendega, kel õpetamisand,
ning inimsuhteid mõistvatega, nagu pastorid.
Et kuidagi leiame juhtide tasandil üksmeele ülemaailmselt,
et julgustada ja täiendada üksteist eri kontinentide eri armuannetega.
Eri kontinentide eestpalvevõidmistel on erinevad anded.
Lõunakorealastel on väga omamoodi palvetamisviis,
võrreldes aafriklaste või lõunaameeriklastega.
Lääneriiklased peavad integreerima kuidagi oma juhiande.
Ehita oma koda
ehita oma koda
Sul kuulub riik
Sul kuulub vägi
sul kuulub austus
igavesti
Sul kuulub riik
Sul kuulub vägi
Sul kuulub austus
igavesti
Sul kuulub riik
Sul kuulub vägi
Saja päeva palve lõpukonverents Jeruusalemmas polnud lõpppunkt,
vaid alles algus maailmas toimuvale muutusele.
Esmalt võin öelda, et näen seda muutuse hetke.
Ma tõesti näen seda.
Teiseks võin öelda, et pole kindel, mis järgmiseks toimub.
Kuid olen valvel.
Ja tahan end kättesaadavaks teha.
Tahan öelda: "Issand, mida iganes oled valmistanud,
tahan pühenduda juba nüüd, isegi kui ei tea selle täpset tähendust.
Tahan järgida Sinu juhtimist ja juhatust.
Tahan järgida Sinu rada, mida näitad meile, mulle ja paljudele,
samm-sammult, kuhu minna."
Ühes asjas olen kindel ja olen rääkinud sellest korduvalt.
Mõistan ja ootan oma vaimus,
et 70-aastase etapi lõppemine on märkimisväärne.
See on viimase 12 aasta kulminatsioon.
Samas on see hüppelaud millessegi palju suuremasse,
mida keegi meist veel täielikult ei mõista.
See on hüppelaud järgmisse etappi,
kus Kristuse Ihu eri osades vabanevad globaalselt
ilmutus, arusaamine, kutsumised ja annid.
See on seotud palvetamisega rahvaste ja Iisraeli eest
ning Kristuse koguduse eest lõpuaegadel,
et see areneks Jumala preesterliku ja prohvetliku ihuna
lõpuaegade sündmuste arenedes.
100 päeva ajal toimus mitme rahva puhul muutus.
Mitu korda kogesin mingit naksatust
juhtide ja rahva seas.
Nagu silmadelt oleks langenud side.
Olgu Indoneesias,
mõnedes Aafrika maades, mida mäletan,
või Mehhikos,
inimesed tajusid, et Jumal armastab nende rahvast.
Enamasti juhtus see siis, kui olin jaganud oma tunnistuse
enda läbitud muutusprotsessist saksa usklikuna.
See puudutas sügavalt
paljusid südameid paljude rahvaste seas.
See tõi ilmutust ja lõi sideme Issanda südamega.
Lõpuks on asi selles,
et Jumal armastab rahvaid ja tahab neid oma kuningriiki.
Sügavaim asi, mida võime öelda Iisraeli Issanda ja Jumala kohta,
on see, et Ta on armastuse ja kaastunde Jumal. Isa.
Ta armastab inimkonda ja iga inimest.
Ta sirutub meie poole armastava südamega.
Ta armastab rahvaid ja tahab neid õnnistada.
Selle mõtte ja kutsega tahangi lõpetada.
Tahan, et läheksime edasi
ülemaailmse palvekutse ja palveliikumisena
eestpalve ja preesterliku rõhuasetusega
rahvaste suhtel Iisraeliga ja vastupidi.
See on meie mandaadi, meie mantli ja kutsumise kese,
kuidas see ka ei areneks, mis pakendis ka poleks
või kuidas seda ei juhitaks.
Jäägu Jumala armastus meie inspiratsiooni keskmeks,
kui oma ülesannet täidame! Meie Jumala
ja Issanda Jeesuse Kristuse Isa kaastunne ja armastus.
Su veri me rahvaste lootus
Talle veri
Palvetame veel lõpetuseks.
Aitäh, Isa, et oled andnud igale rahvale
oma koha ja kutse Iisraeli suhtes.
Lase meilgi leida oma koht ja täita oma kutsumine
nii Iisraeli kui teiste rahvaste suhtes.
Jeesuse nimel. Aamen.
Kuningriigi tuule saadete tootmist saab ka rahaliselt toetada.
Võid helistada TV7 Eesti kanali annetustelefonil:
900 1777 (kõne hind 7 euri),
teha ülekande ekraanil nähtavatele või Taevas TV7 arvelduskontodele
Swedbank EE052200221048388411
SEB EE441010220109461019
Saaja: Taevas TV7 Lisainfo: www.tv7.ee
Tõlge: Monika Jaaguri